4. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ υπ’ αριθ. 60 της 3/18 Απρ. 1980 (ΦΕΚ Α΄ 90) Περί εγκρίσεως αποφάσεως της Νομισματικής Επιτροπής «περί καθορισμού επιτοκίων των παρά  τραπέζαις καταθέσεων εις συνάλλαγμα Ελλήνων εργατών και λοιπών εργαζομένων εξωτερικού ως και των εις συνάλλαγμα καταθέσεων εις το στεγαστικόν ταμιευτήριον της Εθνικής Κτηματικής Τραπέζης της Ελλάδος». Λαβόν υπ’ όψιν: 1.Τας διατάξεις της παρ. 3 του άρθρ. 2 του Ν.Δ. 588/1948 «περί ελέγχου της πίστεως», ως αύτη αντικατεστάθη υπό της παρ. 2 του άρθρ. 4 του Νόμ. 128/1975 «περί τροποποιήσεως και συμπληρώσεως διατάξεών τινων αναφερομένων εις την λειτουργίαν του χρηματοδοτικού συστήματος». 2.Το υπ’ αριθ. 691/20.3.1980 έγγραφον της Νομισματικής Επιτροπής, αποφασίζει: Εγκρίνει την, κατά την υπ’ αριθ. 231/18.3.1980 συνεδρίασιν της Νομισματικής Επιτροπής (Υποεπιτροπής Πιστώσεων), ληφθείσαν απόφασιν, έχουσαν ως ακολούθως: Θέμα 10ον Καθορισμός επιτοκίων των παρά τραπέζαις καταθέσεων εις συνάλλαγμα Ελλήνων εργατών και λοιπών εργαζομένων εξωτερικού ως και των εις συνάλλαγμα καταθέσεων εις το στεγαστικόν ταμιευτήριον της Εθνικής Κτηματικής Τραπέζης της Ελλάδος. Η Υποεπιτροπή Πιστώσεων λαβούσα υπ’ όψιν: α)Την υπ’ αριθ. 234/4/2.4.79 απόφασιν της Νομισματικής Επιτροπής δια της οποίας εξουσιοδοτήθη η Υποεπιτροπή Πιστώσεων όπως καθορίζη τα επιτόκια των εις συνάλλαγμα καταθέσεων. β)Την υπ’ αριθ. 226/1/20.11.79 απόφασίν της, ως αύτη τροποποιηθείσα ισχύει σήμερον, δια της οποίας έχουν καθορισθή τα νυν ισχύοντα επιτόκια των εν θεμάτι κατηγοριών καταθέσεων εις συνάλλαγμα. γ)Τας υφισταμένας σήμερον συνθήκας εις την διεθνή χρηματαγοράν, απεφάσισε τα κάτωθι: Ι.Καθορίζει τα ανώτατα όρια επιτοκίων των εις συνάλλαγμα καταθέσεων εις τας τραπέζας και τους λοιπούς πιστωτικούς οργανισμούς, υπό ελλήνων εργατών και λοιπών εργαζομένων εξωτερικού, ως ακολούθως: Σελ. 124,38 Τεύχος 736-Σελ. 112 Α.Καταθέσεις Ελλήνων εργατών και λοιπών εργαζομένων εξωτερικού (α) (περιλαμβανομένων και των καταθέσεων προθεσμίας εις το Στεγαστικόν Ταμιευτήριον της Εθνικής Κτηματικής Τραπέζης της Ελλάδος). (α)Περιλαμβάνονται και αι εις συνάλλαγμα καταθέσεις ελληνικών κοινοτήτων ως και άλλων ελληνικού χαρακτήρος συλλόγων, συνδέσμων και εκκλησιαστικών επιτροπών εδρευουσών εις το εξωτερικόν. ι)Εις δολ. ΗΠΑ, δολ Καναδά και Λίρας Αγγλίας 1.Όψεως μέχρις 3% ετησίως. 2.Ταμιευτηρίου απλαί μέχρις 9% ετησίως. 3.Ταμιευτηρίου υπό προειδοποίησιν μέχρις 9,5% ετησίως. 4.Προθεσμίας 3 έως 6 μηνών (μη συμπεπληρωμένων) μέχρι 14% ετησίως. 5.Προθεσμίας 6 (συμπεπληρωμένων) έως και 12 μηνών μέχρι 15% ετησίως. ιι)Εις Μάρκα Δυτ. Γερμανίας και λοιπα αποδεκτά νομίσματα (πλην Κορωνών Σουηδίας, ΥΕΝ και FS). 1.΄Οψεως μέχρι 3% ετησίως. 2.Ταμιευτηρίου απλαί μέχρις 8% ετησίως. 3.Ταμιευτηρίου υπό προειδοποίησιν μέχρις 8,5% ετησίως. 4.Προθεσμίας 3 έως 6 μηνών (μη συμπεπληρωμένων) μέχρι 10% ετησίως. 5.Προθεσμίας 6 (συμπεπληρωμένων) έως και 12 μηνών μέχρι 11% ετησίως. ιιι)Εις Κορώνας Σουηδίας. 1.΄Οψεως μέχρι 3% ετησίως. 2.Ταμιευτηρίου απλαί μέχρι 10% ετησίως. 3.Ταμιευτηρίου υπό προειδοποίησιν μέχρι 10,5% ετησίως. 4.Προθεσμίας 3 έως 6 μηνών (μη συμπεπληρωμένων) μέχρι 12% ετησίως. 5.Προθεσμίας 6 (συμπεπληρωμένων) έως και 12 μηνών μέχρι 13% ετησίως. Β.Καταθέσεις ταμιευτηρίου εις το Στεγαστικόν Ταμιευτήριον της Εθνικής Κτηματικής Τραπέζης της Ελλάδος. ι)Εις Δολ. ΗΠΑ, Δολ. Καναδά και Λίρας Αγγλίας 1.Μέχρις ενός έτους μέχρις 9/% ετησίως. 2.Μετά πάροδον έτους από της αρχικής καταθέσεως και εφ’ όσον αι καταθέσεις υπερβούν το ποσόν των Δολ. ΗΠΑ 2.000 (ή ισότιμον) μέχρι 11,5% ετησίως. 3.Μετά πάροδον ενός προσέτι έτους και εφ’ όσον αι καταθέσεις υπερβούν το ποσόν των Δολ. ΗΠΑ 4.000 (ή ισότιμον) μέχρι 12% ετησίως. 12.Θ.βα.4 Επιτόκια Τραπεζών ιι)Εις Κορώνας Σουηδίας. 1.Μέχρις ενός έτους μέχρις 9% ετησίως. 2.Μετά πάροδον έτους από της αρχικής καταθέσεως και εφ’ όσον αι καταθέσεις υπερβούν το ποσόν των ΚS 8.000 μέχρις 11% ετησίως. 3.Μετά πάροδον ενός προσέτι έτους και εφ’ όσον αι καταθέσεις υπερβούν το ποσόν των KS. 16.000 μέχρι 12% ετησίως. ιιι)Εις Ελβετικά Φράγκα (ανεξαρτήτως χρόνου δημιουργίας του λογαριασμού). 1.Μέχρις ενός έτους μέχρι 5% ετησίως. 2.Μετά πάροδον έτους από της αρχικής καταθέσεως και εφ’ όσον αι καταθέσεις υπερβούν το ποσόν των FS. 4.000 μέχρι 5,5% ετησίως. 3.Μετά πάροδον ενός προσέτι έτους και εφ’ όσον αι καταθέσεις υπερβούν το ποσόν των FS. 8.000 μέχρις 6% ετησίως. ιv)Εις Μάρκα Δυτ. Γερμανίας και εις λοιπά αποδεκτά νομίσματα. 1.Μέχρις ενός έτους μέχρις 8% ετησίως. 2.Μετά πάροδον έτους από της αρχικής καταθέσεως και εφ’ όσον αι καταθέσεις υπερβούν το ποσόν των Μάρκων Δυτ. Γερμανίας 4.000 (ή ισότιμον) μέχρις 9% ετησίως. 3.Μετά πάροδον ενός προσέτι έτους και εφ’ όσον αι καταθέσεις υπερβούν το ποσόν των Μάρκων Δυτ. Γερμανίας 8.000 (ή ισότιμον) μέχρι 10% ετησίως. Δια καταθέσεις ναυτικών εις το στεγαστικόν ταμιευτήριον της Εθνικής Κτηματικής Τραπέζης της Ελλάδος (είτε υπό μορφήν καταθέσεων ταμιευτηρίου είτε υπό μορφήν καταθέσεων προθεσμίας) ισχύουν τα δια της παρούσης καθοριζόμενα ανώτατα όρια επιτοκίων δια καταθέσεις εργατών. ΙΙ.Δια καταθέσεις εις όλα τα αποδεκτά νομίσματα προθεσμίας άνω των 12 μηνών και ανεξαρτήτως ποσού καταθέσεως τα εφαρμοστέα επιτόκια θα καθορίζωνται, κατά περίπτωσιν, κατόπιν προηγουμένης συνεννοήσεως της δεχομένης την κατάθεσιν τραπέζης με την Τράπεζαν της Ελλάδος. Το αυτό θα ισχύη ανεξαρτήτως ποσού και προθεσμίας δια καταθέσεις εις ΥΕΝ Ιαπωνίας και Ελβετικά Φράγκα, πλην των καταθέσεων στεγαστικού ταμιευτηρίου εις Ελβετικά Φράγκα δια τας οποίας τα επιτόκια καθορίζονται ανωτέρω. ΙΙΙ.Δι’ όλας ανεξαρτήτως τας κατηγορίας καταθέσεων των οποίων τα ανώτατα όρια επιτοκίων καθορίζονται δια της παρούσης αποφάσεως, το επιτόκιον προσαυξάνεται κατά 1,1/2 εκατοστιαίαν μονάδα εφ’ όσον κατά τον χρόνο της καταθέσεως συμφωνείται η εις δραχμάς καταβολή του συνόλου των λογιζομένων εκάστοτε τόκων. Η προσαύξησις αύτη βαρύνει την Τράπεζαν της Ελλάδος και καταβάλλεται εις τας Τραπέζας βάσει διαδικασίας καθορισθησομένης υπ’ αυτής. Οι ούτω λογιζόμενοι τόκοι (κανονικοί και πρόσθετοι) των καταθέσεων της παρούσης κατηγορίας θα δραχμοποιούνται με την τρέχουσαν τιμήν αγοράς συναλλάγματος της ημερομηνίας λογισμού των τόκων και θα φέρωνται εις πίστωσιν λογαριασμού Ταμιευτηρίου επ’ ονόματι του δικαιούχου. IV.Αι Τράπεζαι δέον όπως εις την υπ’ αυτών υποβαλλομένην μηνιαίως εις την Τράπεζαν της Ελλάδος (Διεύθυνσιν Οικονομικών Μελετών) κατάστασιν υπολοίπων καταθέσεων εμφανίζουν κεχωρισμένως τας καταθέσεις εργατών κλπ. με τη ακόλουθον ανάλυσιν: α)Καταθέσεις εργατών κλπ. με ανάληψιν τόκων εις συνάλλαγμα. β)Καταθέσεις εργατών κλπ. με ανάληψιν τόκων εις δραχμάς. Το εις δραχμάς αντίτιμον των καταθέσεων τούτων θα δίδεται με την τρέχουσαν εκάστοτε ισοτιμίαν της ημέρας εις την οποίαν αναφέρονται τα υπόλοιπα. V.Τα δια της παρούσης αποφάσεως καθοριζόμενα νέα επιτόκια θα ισχύσουν από 1ης Απρ. 1980. Δια τας επί προθεσμία καταθέσεις τα νέα επιτόκια θα έχουν εφαρμογήν επί των από 21ης Μαρτ. 1980 και εφ’ εξής δημιουργηθησομένων το πρώτον ή αναθεωρηθησομένων καταθέσεων εις συνάλλαγμα. Η παρούσα απόφασις δέον όπως τύχη της εγκρίσεως του Υπουργικού Συμβουλίου, δημοσιευθήσεται δε εις την Εφημερίδα της Κυβερνήσεως (Τεύχος Α΄)». 